“ธปท.” รับลูกรัฐบาล ยกเลิกวันหยุดสถาบันการเงิน 13-15 เม.ย. ลดแพร่ระบาดระบาด “โควิด-19”
"ธปท." รับลูกรัฐบาล ยกเลิกวันหยุดสถาบันการเงิน 13-15 เม.ย. ลดแพร่ระบาดระบาด "โควิด-19"
18 มี.ค. 2563

ธนาคารแห่งประเทศไทย (ธปท.) ออกประกาศเรื่อง ยกเลิกวันหยุดวันที่ 13-15 เมษายน 2563 ของสถาบันการเงินและสถาบันการเงินเฉพาะกิจ โดยระบุว่า ตามที่คณะรัฐมนตรี (ครม.) ได้มีมติเมื่อวันที่ 17 มีนาคม 2563 ให้เลื่อนวันหยุดราชการประจำปี ในวันที่ 13-15 เมษายน 2563 เพื่อเป็นการลดโอกาสการแพร่ระบาดของเชื้อไวรัสโคโรนา 2019 (โควิด-19) และยับยั้งการแพร่ระบาดภายในประเทศ นั้น
ทั้งนี้ ธปท. พิจารณาแล้วเห็นสมควรแก้ไขวันหยุดตามประเพณีของสถาบันการเงิน และสถาบันการเงินเฉพาะกิจ ประจำปี พ.ศ. 2563 โดยให้ยกเลิกวันหยุดในวันที่ 13-15 เมษายน 2563 (วันสงกรานต์) และจะกำหนดวันหยุดชดเชยในโอกาสต่อไป